Трох- і двухмерныя мадэлі малекул
**Мале́кула** (новалац. molecula, памяншальнае ад лац.: moles) — найменшая часціца дадзенага рэчыва, надзеленая яго якасцямі, а таксама электрычна нейтральная група як мінімум з двух атамаў, якія ўтрымліваюцца разам кавалентным хімічнымі сувязямі.

Хімічныя ўласцівасці малекулы вызначаюцца яе саставам і хімічнаю будовай. Малекулы адрозніваюцца ад іонаў па адсутнасці электрычнага зараду. Аднак у квантавай фізіцы, арганічнай хіміі і біяхіміі, тэрмін «*малекула*» часта выкарыстоўваецца менш строга і прымяняецца да шмататамных іонаў. У кінетычнай тэорыі газаў, тэрмін «*малекула*» часта выкарыстоўваецца для любых газападобных часціц, незалежна ад свайго саставу. Згодна з гэтым азначэннем атамы высакародных газаў лічацца малекуламі, нягледзячы на тое, што яны складаюцца з аднаго незвязанага атама. Малекула можа складацца з атамаў аднаго хімічнага элемента, як кісларод (O2), альбо розных элементаў, як вада (H2O). Атамы і хімічныя злучэнні, звязаныя некавалентнай сувяззю, як то вадароднымі сувязямі альбо іоннымі, як правіла, не лічацца адзіночнымі малекуламі.

Малекулы ў якасці кампанентаў рэчываў шырока распаўсюджаны ў арганічнай хіміі. Яны таксама складаюць большую частку акіянаў і атмасферы. Вялікая колькасць знаёмых цвёрдых рэчываў, аднак, у тым ліку большасць мінералаў, якія ўваходзяць у склад кары, мантыі і ядра Зямлі, утрымліваюць шматлікія хімічныя сувязі, але не складаюцца з малекул. Нетыповыя малекулы могуць быць вызначаны іоннымі крышталямі, як то соль, і кавалентным крышталямі, як сетка цвёрдых рэчываў, хоць яны часта складаюцца з паўторных элементарных блокаў, якія размешчаны ў плоскасці, як то графен, альбо ў трох вымярэннях, як у алмазе альбо хларыдзе натрыю. Блокавая паўторная структура мае месца і для кандэнсаваных фаз з металічнай сувяззю. У шкле і цвёрдых рэчывах, якія існуюць у шклопадобным неўпарадкаваным стане, атамы могуць таксама змацоўвацца хімічнымі сувязямі без якога-небудзь вызначэння малекулы, але таксама без заканамернасцей паўтарэння звёнаў, якімі характарызуюцца крышталі.

Глядзіце таксама
----------------

* Адносная малекулярная маса

Зноскі
------

1. ↑  Pauling, Linus (1970). General Chemistry. New York: Dover Publications, Inc. ISBN 0-486-65622-5.
2. ↑  Ebbin, Darrell, D. (1990). General Chemistry, 3rd Ed. Boston: Houghton Mifflin Co.. ISBN 0-395-43302-9.
3. ↑  Chandra, Sulekh. Comprehensive Inorganic Chemistry. New Age Publishers. ISBN 8122415121.
4. ↑  Molecule, Encyclopaedia Britannica on-line

Спасылкі
--------

* Лагатып Вікісховішча На Вікісховішчы ёсць медыяфайлы па тэме Малекула

| ⛭Структурная хімія |
| --- |
| Хімічная сувязь: | Араматная сувязь ·  Кавалентная сувязь ·  Іонная сувязь ·  Металічная сувязь ·  Вадародная сувязь ·  Донарна-акцэптарная сувязь ·  Таўтамерыя ·  Ван-дэр-Ваальсава сувязь |
| Адлюстраванне структуры: | Функцыйная група ·  Структурная формула ·  Шкілетная формула арганічных злучэнняў ·  Хімічная формула ·  Ліганд ·  Каардынацыйная геаметрыя ·  Каардынацыйная сфера |
| Электронныя ўласцівасці: | Электраадмоўнасць ·  Роднасць да электрона ·  Энергія іанізацыі ·  Палярнасць хімічных сувязей ·  Правіла васьмёркі |
| Стэрэахімія: | Асіметрычны атам  ·  Ізамерыя ·  Канфігурацыя ·  Хіральнасць  ·  Канфармацыя |

|  |  |
| --- | --- |
| ⚙️   Слоўнікі і энцыклапедыі | Вялікая кiтайская · Вялікая нарвежская · Вялікая расійская (старая версія) · Вялікая савецкая (1 выд.) · Новы · Britannica (онлайн) · Treccani · Universalis |
| 

| Нарматыўны кантроль |
| --- |
| BNE: XX524812 · BNF: 119469207 · GND: 4039972-2 · LCCN: sh85086597 · Microsoft: 32909587 · NDL: 00561032 · NKC: ph122950 |

 |